**Կապան համայնք (2019թ. 1-ին եռամսյակ)**

 Համայնքում բնակչությանը մատուցվող հանրային ծառայությունների տրամադրումը իրականացվում է «Մեկ պատուհան, մեկ կանգառ» սկզբունքով՝ բնակչի համար ապահովելով հարմարավետ և որակյալ սպասարկում:

Կապանի համայնքապետարանում ներդրված է Համայնքային կառավարման տեղեկատվական համակարգի՝ (ՀԿՏՀ) խոշորացված համայնքի համար մշակված տարբերակը, որը հնարավորություն է ընձեռնում համայնքի բնակավայրերում, վարչական ղեկավարների միջոցով քաղաքացիներին էլեկտրոնային եղանակով մատուցել գրեթե բոլոր այն ծառայությունները, որոնք տրամադրվում են քաղաքացուն՝ համայնքապետարան այցելելու դեպքում: Նման ծառայությունների թվին են պատկանում քաղաքացիների դիմումների ընդունումը, տարաբնույթ տեղեկանքների տրամադրումը, համայնքի ղեկավարի և ավագանու մոտ ընդունելության գրանցումը, գույքային հարկերի և վարձակալական վճարների գանձումը կամ դրանց առնչվող տեղեկանքների տրամադրումը:

Համայքապետարանն ունի պաշտոնական համացանցային կայք (www.kapan.am), ինչը մեծապես նպաստում է համայնքի ղեկավարի և ավագանու գործունեության հրապարականության, թափանցիկության և հաշվետվողականության ապահովմանը:

Համայնքում ապահովված է նաև ավագանու նիստերի և հանրային նշանակության այլ միջոցառումների առցանց հեռարձակումը համացանցում:

 **Համայնքի հաստիքային միավորներ**

|  |  |  |  |
| --- | --- | --- | --- |
|  | Կապան համայնք | Մինչև խոշորացումը | Խոշորացումից հետո |
|  | Հաստիք | Հաստիք | Ավագանու անդամներ |
|  |  | **Կապան** |  |
|  | 1.Կապան | 70 | 143 | 15 |
|  | 2.Ագարակ | 4,5 | 0 | 0 |
|  | 3.Աղվանի | 4 | 0 | 0 |
|  | 4.Աճանան | 9 | 0 | 0 |
|  | 5.Անտառաշատ | 4,7 | 0 | 0 |
|  | 6.Առաջաձոր | 3.75 | 0 | 0 |
|  | 7.Արծվանիկ | 13 | 0 | 0 |
|  |  8.Գեղանուշ | 7,5 | 0 | 0 |
|  | 9.Դավիթ Բեկ | 6,4 | 0 | 0 |
|  | 10.Եղեգ | 4,25 | 0 | 0 |
|  | 11.Եղվարդ | 6,6 | 0 | 0 |
|  | 12.Խդրանց | 4 | 0 | 0 |
|  | 13.Ծավ | 5 | 0 | 0 |
|  | 14.Կաղնուտ | 4,5 | 0 | 0 |
|  | 15.Ձորաստան | 3 | 0 | 0 |
|  | 16.Ճակատեն | 5,3 | 0 | 0 |
|  | 17.Ներքին Խոտանան | 4 | 0 | 0 |
|  | 18.Ներքին Հանդ | 4,2 | 0 | 0 |
|  | 19.Նորաշենիկ | 4,7 | 0 | 0 |
|  | 20.Շիկահող | 4,5 | 0 | 0 |
|  | 21.Շրվենանց | 3,5 | 0 | 0 |
|  | 22.Չափնի | 3,5 | 0 | 0 |
|  | 23.Սևաքար | 5,27 | 0 | 0 |
|  | 24.Սյունիք | 22 | 0 | 0 |
|  | 25.Սրաշեն | 4,2 | 0 | 0 |
|  | 26.Վանեք | 4 | 0 | 0 |
|  | 27.Վարդավանք | 3,5 | 0 | 0 |
|  | 28. ՎերինԽոտանան | 5,5 | 0 | 0 |
|  | 29.Տանձավեր | 3,75 | 0 | 0 |
|  | 30.Տավրուս | 3,8 | 0 | 0 |
|  | 31.Ուժանիս | 4,5 | 0 | 0 |
|  | 32.Օխտար | 3,75 | 0 | 0 |

Մինչև խոշորացումը Կապան համայնքի ՀՈԱԿ-ներում եղել է ընդհանուրը 841,35 հաստիքային միավոր, իսկ խոշորացումից հետո դրանց թիվը ավելացել է 39,55-ով` դառնալով 880,9 հաստիք: Ավագանու 15.05.2018թ. թիվ 56-Ա որոշմամբ համայնքի 11 ՆՈՒՀ ՀՈԱԿ-ներում՝ յուրաքանչյուրում ավելացվել է գործավարի 0,5 և լվացարար-արդուկողի 0,5 հաստիքային մավոր, ինչի արդյունքում ենթակառույցների հաստիքային միավորները ավելացել են 11-ով և կազմում են 891,9 հաստիք: Կապանի համայնքապետարանում եղել է 70 հաստիք, խոշորացումից հետո այդ թիվը կազմել է 143 հաստիք: Դա բացատրվում է նրանով, որ համայնքապետարանի հաստիքացուցակում ներառվել են վարչական ղեկավարների և օպերատորների հաստիքները /վերջիններս ներառվել են համայնքային ծառայության խմբում/: Նախկին գյուղական բնակավայրերի աշխատակազմերի ակումբ-գրադարանների աշխատակիցների և տեխնիկական անձնակազմի աշխատողների հաստիքները ներառվել են համապատասխանաբար՝ Կապանի ակումբագրադարանային միավորման և Կապանի կոմունալ ծառայության հաստիքացուցակներում:

Կապան համայնքի ավագանու 2018 թվականի դեկտեմբերի 10-ի թիվ 117-Ա որոշմամբ հաստատվել են համայնքային ենթակայության ՀՈԱԿ-ների հաստիքացուցակները, և ըստ այդ որոշման հաստիքային միավորների ընդհանուր թիվը կազմել է 908,9: Նույն օրվա թիվ 118-Ա որոշմամբ ստեղծվել է ևս մեկ համայնքային ՀՈԱԿ՝ «Կապանի պլաստշին» ՀՈԱԿ-ը՝ 21 հաստիքային միավորով: 2019 թվականի հունվարի 1-ի դրությամբ Կապան համայնքի ՀՈԱԿ-ներում եղել է ընդհանուրը 929,9 հաստիքային միավոր: Համայնքի ավագանու 2019թ. մարտի 29-ի թիվ 14-Ա որոշմամբ գյուղական բնակավայրերում գործող թվով 4 ՆՈՒՀ ՀՈԱԿ-ների հաստիքացուցակներում տեղի են ունեցել փոքր ավելացումներ՝ դաստիարակի, դաստիարակի օգնականի և խոհարարի հաստիքների հետ կապված (Արծվանիկ բնակավայրում՝ +0,57 միավոր, Դավիթ-Բեկ բնակավայրում՝ +1,42, Ծավ բնակավայրում՝ +0,82, Սյունիք բնակավայրում՝ +0,24)՝ ընդամենը 3,05 հաստիքային միավորի չափով: Նույն օրվա թիվ 11-Ա որոշմամբ ստեղծվել է նոր ՀՈԱԿ՝ «Կապանի արվեստի թանգարան»՝ 2 հաստիքային միավորով: Արդյունքում համայնքային ենթակայության կառույցների հաստիքային միավորների թիվը 31.03.2019թ. դրությամբ կազմում է 934,95:

Կապանի համայնքապետարանը 2018 թվականի ընթացքում գործել է 143 հաստիքային միավորով: Համայնքի ավագանու 2018 թվականի դեկտեմբերի 10-ի թիվ 116-Ա որոշման համաձայն 2019 թվականի մարտի 18-ին, լիազոր մարմնի կողմից հաստատվելուց հետո, ուժի մեջ է մտել և գործում է նոր հաստիքացուցակը՝ 148 հաստիքային միավորով:

**Կապիտալ ծրագրեր**

|  |  |
| --- | --- |
| Մինչև խոշորացումը | Խոշորացումից հետո[[1]](#footnote-1) |
| 1. «Կապանի թիվ 1 հիմնականդպրոց»ՊՈԱԿԻ-ի '' Դ'' մասնաշենքի վերակառուցում՝ նախադպրոցական ուսումնական հաստատության կազմակերպման, տարածքի բարեկարգման, խաղահրապարակի կառուցման աշխատանքներ՝ 17424.0 հազ. դրամ2. «Կապան համայնքի թիվ 9 ՆՈւՀ» ՀՈԱԿ-ի դահլիճի վերանորոգման աշխատանքներ՝ 8996,51 հազ. դրամ3. Հ. Ավետիսյան փողոցի խաչմերուկում լուսացույցների նոր համակարգի տեղադրման աշխատանքներ՝ 2032.2 հազ. դրամ4.Անձրևաջրերի ընդունիչ առվի վերանորոգման աշխատանքներ՝ 3657.88 հազ. դրամ5. Կապան համայնքի միջհամայնքային ճանապարհների փոսային նորոգման, հարակից մայթերի բարեկարգման աշխատանքներ՝ 10180.06 հազ. դրամ6. Բազմաբնակարան շենքերի մարդատար վերելակների նորոգման աշխատանքներ՝ 5676.575 հազ. դրամ7. Ա. Մանուկյան փողոցի լուսավորության համակարգի վերանորոգման աշխատանքներ՝ 2149.75 հազ. դրամ: | 1. **Կապան** խոշորացված համայնքում 2018 թվականի 1-ին եռամսյակի ընթացքում կազմվել են «Կավարտ գետակի ե/բ անցումների վերակառուցման», «Կապան համայնքի Ա. Մանուկյան փողոցի՝ համայնքապետարանին հարակից մայթի մի հատվածի (համայնքապետարանի շենքից մինչև մարզադաշտ) վերանորոգման» նախագծերը
2. Կապան համայնքում 2018 թվականի 2-րդ եռամսյակի ընթացքում կազմվել են «Կապանի թիվ 2 երաժշտական դպրոց» ՀՈԱԿ-ի, Կապանի թիվ 11 ՆՈՒՀ ՀՈԱԿ-ի,Կապանի թիվ 8 ՆՈՒՀ ՀՈԱԿ-ի վերանորոգման, Ողջի գետի հունի մաքրման, Ա. Մանուկյան փողոցի մայթի մի հատվածի /թիվ 3 դպրոցից մինչև կամուրջ/ վերանորոգման, համայնքային ճանապարհների գրունտային նորոգման նախագծերը: Շարունակվել են «Կապանի թիվ 1 հիմնական դպրոց» ՊՈԱԿ-ի «Դ» մասնաշենքի վերակառուցման ֆինանսավորումը: Իրականացվել է Ա. Մանուկյան փողոցի՝ համայնքապետարանին հարակից մայթի մի հատվածի վերանորոգման ֆինանսավորումը:
3. Կապան համայնքում 3-րդ եռամսյակի ընթացքում կազմվել են բազմաբնակարան շենքերի վերելակների նորոգման, հետիոտնային կամուրջների, սելավատարների վերանորոգման աշխատանքների նախագծերը, ֆինանսավորվել են ներհամայնքային ճանապարհների փոսային նորոգման աշխատանքները:
4. Կապան համայնքում 4-րդ եռամսյակի ընթացքում ֆինանսավորվել են ներհամայնքային ճանապարհների փոսային նորոգման աշխատանքները, սելավատարների վերանորոգման աշխատանքների նախագծերը, բազմաբնակարան շենքերի վերելակների նորոգման աշխատանքները, «Կապանի թիվ 2 երաժշտական դպրոց» ՀՈԱԿ-ի մասնաշենքի նորոգման աշխատանքները, Ա. Մանուկյան փողոցի մայթի մի հատվածի նորոգման աշխատանքները, Բաղաբուրջի խմելու ջրի ջրատարի և ՕԿՋ-ի կառուցման նախագծերը, Ձորաստան և Ճակատեն բնակավայրերի ջրագծերի վերանորոգման նախագծերը, Շրվենանց բնակավայրի կոյուղագծի վերանորոգման նախագիծը, բազմաբնակարան շենքերի տանիքների նորոգման նախագծերը:
5. Կապան համայնքում 2019 թվականի 1-ին եռամսյակի ընթացքում ֆինանսավորվել են «Կապանի թիվ 1 հիմնական դպրոց» ՊՈԱԿ-ի «Դ» մասնաշենքի վերակառուցման աշխատանքները՝ 16 753 670 դրամի չափով և «Մանկական կենտրոն» ՀՈԱԿ-ի շենքի ջեռուցման համակարգի նախագծման աշխատանքները՝ 450 000 դրամի չափով:
 |

***1.Բնակավայրերի քանակը***՝ 38**:**

***2.Հրավիրված խորհրդակցությունների քանակը***՝ **13:**

***3.Համայնքի բնակիչների ընդունելությունների քանակը՝ 4:***

***4.Բնակավայրերի այցելությունների քանակը***՝ **62:**

***5.Ավագանու նիստերի քանակը՝* թվով 2:**

**6.Ավագանու մշտական հանձնաժողովների քանակը՝** թվով **6**:

1. գիտության, կրթության, մշակույթի և երիտասարդական հարցերի,

2. սոցիալական, առողջապահության, սպորտի և ֆիզիկական կուլտուրայի հարցերի,

3. քաղաքաշինության, տրանսպորտի, կոմունալ տնտեսության, գյուղատնտեսության, բնության և շրջակա միջավայրի պահպանության հարցերի,

4. ֆինանսավարկային, բյուջետային և տնտեսական հարցերի

5. Ենթակառուցվածքների գործունեության հարցերի

6. Համայնքի տնտեսական զարգացման և փոքր ու միջին բիզնեսի աջակցման

***7. Սոցիալական աշխատողի կողմից տնային այցելությունների քանակը***` թվով **20**

Աշխատակազմի սոցիալական աշխատողի հաստիքը լրացվել է, տնայցերը կատարվել են վերջինիս և «Կապանի մանկական կենտրոն» ՀՈԱԿ-ի սոցիալական աշխատողների կողմից՝ պայմանավորված ՀՈԱԿ-ի ընթացիկ աշխատանքներով /11 տունայց/, ինչպես նաև դատարանում խնամակալության և հոգաբարձության մարմնի կողմից օրենքով սահմանված ուսումնասիրությունները կատարելու և արձանագրություններն ու եզրակացությունները կազմելու նպատակով /9 տունայց/:

***8.Նախադպրոցական և արտադպրոցական կրթության հաստատություններ կատարված այցեր՝***

թվով 28:

***9.Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝*** այդպիսիք չկան:

***10. Հանրային միջոցառումներ՝*** 14

* **06 01 2019թ** Կապանի մշակույթի կենտրոնի փոքր դահլիճում, հատուկ կարիքներ ունեցող երեխաների համար կազմակերպվեց ամանորյա համերգ։
* **23 01 2019**թ ԿապանիՄշակույթի կենտրոնի մեծ դահլիճում տեղի ունեցավ Կովսականի <<Թաթուլ>> ազգագրական պարի համույթի ելույթը։
* **25 01 2019թ**  Մշակույթի կենտրոնի փոքր դահլիճում << Հայոց բանակի 27-րդ>> տարեդարձին նվիրված համերգային ծրագրով հանդես եկավ Կապանի թիվ 5 ՆՈՒՀ ՀՈԱԿ-ը։
* **25 01 2019թ** Կապանի N զորամասում՝ համերգային ծրագրով հանդես եկավ մշակույթի կենտրոնը։
* **28 01 2019 թ** Կապանի մշակույթի կենտրոնի մեծ համերգային դահլիճում համերգ՝ նվիրված <<Հայոց բանակի 27-րդ տարեդարձին>>։
* **13 02 2019թ** Կապանի Սուրբ Մեսրոպ Մաշտոց եկեղեցում և Վահանավանքի վանական համալիրում տեղի ունեցավ ,,Տյարն ընդ առաջ,, եկեղեցական տոնին նվիրված միջոցառում։
* **19 02 2019թ** Կապանի էլեկտրոնային գրադարանում կազմակերպվեց միջոցառում՝ նվիրված Հովհաննես Թումանյանի ծննդյան 150- ամյակին։
* **01 03 2019թ** Կոմիտասի 150- ամյակին նվիրված միջոցառում Կապանի թիվ 3 երաժշտական դպրոցում։
* **08 03 2019թ** Կապանի Մշակույթի կենտրոնի մեծ համերգային դահլիճում տոնական համերգ՝ նվիրված կանանց միջազգային օրվան։
* **11-15 03 2019թ** Կազմակերպվել և անցկացվել է ՀՀ ազգային ժողովի գավաթի խաղարկության համայնքային փուլը։
* **16 03 2019թ** Աջակցվել է ,,Ադրենալին էքստրեմալ սպորտաձևերի ֆեդերացիա,, ՀԿ-ին Կապանում կազմակերպած ,,Թրոֆի Սփրինթ,, միջազգային ավտոմրցարշավին։
* **19 -22 03 2019թ** Հանրակրթական դպրոցների 1-3-րդ և 4-7-րդ դասարանների միջև կազմակերպվել է սպորտլանդիա։
* **28 03 2019թ** Մայրության և գեղեցկության տոնին նվիրված միջոցառում՝ Կապանի թիվ 3 երաժշտական դպրոցում։
* **01 04 2019թ** Հայ կոմպոզիտորների դաշնամուրային ստեղծագործությունների անթոլոգիայի շնորհանդես՝ Կապանի Արվեստի մանկական դպրոցում դաշնակահար Արմեն Բաբախանյանի մասնակցությամբ։

***11.Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում ձեռնարկված միջոցներ՝***

Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովվել է 80%-ով:

***12.Աղբահանության և սանիտարական մաքրման աշխատանքների իրականացում՝***

Համայնքում ապահովվում է աղբահանության իրականացում՝ ավագանու կողմից հաստատված կարգի համաձայն:

***13.Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ***՝

2019 թվականի 1-ին եռամսյակում նման հանդիպումներ չեն եղել:

***14.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ՝***

Ապահովվում է kapan.am կայքէջի լիարժեք շահագործումը, ինչպես նաև փաստաթղթերի՝ համայքի ղեկավարի որոշումների, կարգադրությունների, ավագանու որոշումների, բյուջեի եկամուտների և ծախսերի կատարողակաանների դիտման մատչելիությունը:

***15.Ավագանու հրապարակային նիստերի առցանց հեռարձակում***՝

Ապահովվել է ավագանու 2 նիստերի ուղիղ հեռարձակումը:

1. Խնդրում եմ յուրաքանչյուր եռամսյակ լրամշակել և ներկայացնել թարմացված տեղեկատվությունը, պահպանելով հինը: [↑](#footnote-ref-1)